Felix Mendelssohn (3. februar 1809 – 4. november 1847) var en tysk komponist, pianist, organist og dirigent fra den tidlige romantiske periode. Mendelssohns værker indbefatter symfonier, koncerter, oratorier, klaver- og kammermusik. Til hans mest spillede værker hører "Bryllupsmarchen" fra "En skærsommernatsdrøm", "Den Italienske Symfoni", "Den Skotske Symfoni", ouverturen "Hebriderne", hans violinkoncert og hans strygeoktet. Efter at have været ukendt i en lang periode som følge af skiftende musiksmag og antisemitismen i det sene 19. og tidlige 20. århundrede er hans kreative originalitet nu blevet revurderet og anerkendt. Han hører nu til den romantiske periodes populæreste komponister. ("Læs mere..")
